Et medlem av juryen

Et medlem av juryen (originaltittel: The Juror) er en amerikansk dramathriller fra 1996 med Demi Moore i hovedrollen. Sentrale biroller spilles av Alec Baldwin og James Gandolfini. Regi er ved Brian Gibson.

Filmen ble dårlig mottatt av anmelderne og ble heller ingen publikumssuksess.

 Handling 
Annie Laird (Demi Moore) er en kunstner som lever i en lite lønnsom kunstnertilværelse sammen med sin sønn Oliver, som hun såvidt klarer å forsørge takket være en bijobb på kontor. Hun kjeder seg i denne tilværelsen, og blir derfor glad når hun kalles inn for å gjøre jurytjeneste i en stor mafiasak. Den tiltalte er sjef i Boffano-familien og anklaget for to drap. Hans familie går ikke av veien for noe for å få ham frikjent. Det ender med at de konsentrerer seg om å legge press på jurymedlemmet Anny. Det gjør de ved å hyre en utspekulert og sjarmerende leiemorder kalt Teacher for å tvinge henne til å sørge for en frikjennelse. Men alenemoren er ikke så påvirkelig som først antatt.

 Om filmen 
Demi Moore ble tildelt en Razzie Award i klassen «verste kvinnelige skuespiller».http://www.imdb.com/title/tt0116731/awards
Anmelderne
Filmen ble dårlig mottatt av kritikerne, noe som gjenspeiles i at den bare har fått 15% på Rotten Tomatoes (2011).Rotten Tomatoes Den amerikanske filmanmelderen Roger Ebert gav den to av fire stjerner.

Den fikk en halvgod mottakelse av Aftenpostens anmelder som gav ros til Moores rollespill.Aftenposten morgen – Thriller om uskyldens møte med det onde (14.06.1996, s.16)

Publikum
Filmen ble ingen publikumssuksessNew York Tomes - Whatever Happened to Box-Office Star Power? (28.02.1996) «But more recently, "The Scarlet Letter" and "The Juror" flopped dismally». da den kun innbrakte $22 millioner i USA, noe som bare var halvparten av produksjonsutgiftene.BoxOfficeMijo

 Rollebesetning 
 Demi Moore – Annie Laird
 Alec Baldwin – Mark Cordell 
 James Gandolfini – Eddie
 Anne Heche – Juliet
 Joseph Gordon-Levitt – Oliver Laird
 Lindsay Crouse – Tallow
 Tony Lo Bianco – Louie Boffano
 Michael Rispoli – Joseph Boffano
 Matthew Cowles – Rodney
 Matt Craven – Boone
 Frank Adonis – DeCicco

 Referanser 

 Eksterne lenker 


Kategori:Rettsdramafilmer fra USA
Kategori:Thrillerfilmer fra USA
Kategori:Filmer fra 1996
Kategori:Engelskspråklige filmer